CELEX: 32010R0589
Language: ro
Date: 2010-07-05 00:00:00
Title: Regulamentul (UE) nr. 589/2010 al Comisiei din 5 iulie 2010 de modificare a Regulamentului (UE) nr. 53/2010 al Consiliului în ceea ce privește limitele de captură pentru pescuitul de țipar în apele UE din zona IIIa și în apele UE din zonele IIa și IV

6.7.2010   
            
            
               RO
            
            
               Jurnalul Oficial al Uniunii Europene
            
            
               L 170/7
            
         REGULAMENTUL (UE) NR. 589/2010 AL COMISIEI
   din 5 iulie 2010
   de modificare a Regulamentului (UE) nr. 53/2010 al Consiliului în ceea ce privește limitele de captură pentru pescuitul de țipar în apele UE din zona IIIa și în apele UE din zonele IIa și IV
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 53/2010 al Consiliului din 14 ianuarie 2010 de stabilire, pentru 2010, a posibilităților de pescuit pentru anumite resurse halieutice și grupe de resurse halieutice, aplicabile în apele UE și, pentru navele din UE, în ape în care sunt necesare limitări ale capturilor (1), în special articolul 5 alineatul (3),
   întrucât:
   
               (1)
            
            
               Limitele de captură pentru stocurile de țipar în zonele ICES IIa și IV sunt prevăzute în anexa IA la Regulamentul (UE) nr. 53/2010.
            
         
               (2)
            
            
               În conformitate cu punctul 6 din anexa IID la Regulamentul (UE) nr. 53/2010, Comisia revizuiește capturile totale admisibile (TAC) și cotele pe 2010 pentru țipar în zonele respective pe baza avizului Consiliului Internațional pentru Explorarea Apelor Maritime (ICES) și al Comitetului științific, tehnic și economic pentru pescuit (CSTEP).
            
         
               (3)
            
            
               Conform CSTEP, formula menționată în anexa IID punctul 6 din Regulamentul (UE) nr. 53/2010 ar indica o TAC de 400 000 de tone maximum.
            
         
               (4)
            
            
               Țiparul reprezintă un stoc din Marea Nordului exploatat în comun cu Norvegia, dar a cărui gestionare, la ora actuală, nu se face în comun. Măsurile prevăzute de prezentul regulament sunt conforme cu concluziile consultărilor cu Norvegia potrivit prevederilor din Procesul-verbal convenit al concluziilor consultărilor privind pescuitul dintre Comisia Europeană și Norvegia din 26 ianuarie 2010. Prin urmare, cota care revine Uniunii Europene din partea TAC care poate fi capturată în apele UE din zonele ICES IIa și IV trebuie fixată la 90 % din cele 400 000 de tone.
            
         
               (5)
            
            
               Ca urmare a negocierilor cu Norvegia, cantitatea alocată Norvegiei din cota de TAC a UE trebuie mărită de la 20 000 de tone la 27 500 de tone în schimbul unor oportunități de pescuit ale altor specii din apele norvegiene.
            
         
               (6)
            
            
               Comitetul științific, tehnic și economic pentru pescuit recomandă creșterea TAC cu 4,23 % pentru a include și apele UE din zona ICES IIIa.
            
         
               (7)
            
            
               Anexa IA la Regulamentul (UE) nr. 53/2010 trebuie modificată în consecință,
            
         ADOPTĂ PREZENTUL REGULAMENT:
   Articolul 1
   Anexa IA la Regulamentul (UE) nr. 53/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 iulie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 21, 26.1.2010, p. 1.
   
      ANEXĂ
      Anexa IA la Regulamentul (UE) nr. 53/2010 se modifică după cum urmează:
      Rubrica referitoare la specia țipar din apele UE din zona IIIa și din apele UE din zonele IIa și IV se înlocuiește cu următorul text:
      
         
                     
                                 „Specia
                              
                              
                                 :
                              
                              
                                 Țipar
                                 
                                    Ammodytidae
                                 
                              
                           
                  
                     
                                 Zona
                              
                              
                                 :
                              
                              
                                 Apele UE din zona IIIa, apele UE din zonele IIa și IV (1)
                                 
                                 SAN/2A3A4.
                              
                           
               
                     Danemarca
                  
                  
                     327 250 (2)
                     
                  
                  
                      
                  
               
                     Regatul Unit
                  
                  
                     7 153 (3)
                     
                  
                  
                      
                  
               
                     Germania
                  
                  
                     500 (4)
                     
                  
                  
                      
                  
               
                     Suedia
                  
                  
                     12 017 (5)
                     
                  
                  
                      
                  
               
                     UE
                  
                  
                     346 920 (6)
                     
                  
                  
                     TAC analitică.
                     Nu se aplică articolul 3 din Regulamentul (CE) nr. 847/96.
                     Nu se aplică articolul 4 din Regulamentul (CE) nr. 847/96.
                     Se aplică articolul 5 alineatul (2) din Regulamentul (CE) nr. 847/96.
                  
               
                     Norvegia
                  
                  
                     27 500 (7)
                     
                  
               
                     Insulele Feroe
                  
                  
                     2 500
                  
               
                     TAC
                  
                  
                     376 920
                  
               
      
         (1)  Cu excepția apelor situate pe o rază de 6 mile distanță față de liniile de bază ale Regatului Unit din Shetland, Fair Isle și Foula.
      
         (2)  Din care nu se pot pescui mai mult de 311 289 de tone în apele UE din zonele IIa și IV. Cantitatea rămasă poate fi pescuită exclusiv în apele UE din zona ICES IIIa (SAN/*03A.).
      
         (3)  Din care nu se pot pescui mai mult de 6 804 tone în apele UE din zonele IIa și IV. Cantitatea rămasă poate fi pescuită exclusiv în apele UE din zona ICES IIIa (SAN/*03A.).
      
         (4)  Din care nu se pot pescui mai mult de 476 de tone în apele UE din zonele IIa și IV. Cantitatea rămasă poate fi pescuită exclusiv în apele UE din zona ICES IIIa (SAN/*03A.).
      
         (5)  Din care nu se pot pescui mai mult de 11 431 de tone în apele UE din zonele IIa și IV. Cantitatea rămasă poate fi pescuită exclusiv în apele UE din zona ICES IIIa (SAN/*03A.).
      
         (6)  Din care nu se pot pescui mai mult de 330 000 de tone în apele UE din zonele IIa și IV. Cantitatea rămasă poate fi pescuită exclusiv în apele UE din zona ICES IIIa (SAN/*03A.).
      
         (7)  Capturat în zona ICES IV.”